alexandrainst/scandi-wiki huggingface dataset:
Strandafjellet

Strandafjellet er eit fjell aust i Sunnmørsalpane, om lag halvannan time med bil frå Ålesund. Her ligg Strandafjellet skisenter som har sju heisar, og som er kjend for gode tilhøve for såkalla offpiste-køyring. På Strandafjellet vert det årlege «Alperittet», som går frå øvste trekk på Strandafjellet (Roaldshornet 1230 moh.) og heilt ned til Stranda sentrum (3 moh.) halde kvart år.

Bakgrunnsstoff 
 http://www.strandafjellet.no

Fjell i Stranda
Fjell på Sunnmøre
Store Venjetinden

Store Venjetinden eller Store Vengetind er den høgaste toppen i Vengetindmassivet, 1852 moh.. Fjellet ligg i Rauma kommune i Romsdal.

Venjetindan er det høgaste fjellmassivet i Romsdalen, og kan by på det mest alpine terrenget i området. Her finn ein òg noko av det fastaste fjellet i Romsdalen, og fjellet er derfor eit populært mål for fjellklatring. Oppstiging går frå Venjesdalen, med tilkomst via bomveg frå Isfjorden.

Store Venjetind vart første gong klatra 18. august 1881 av den britiske fjellklatraren William Cecil Slingsby og Johannes Vigdal, via nordaustsida. Året etter kom dansken Carl Hall og lokale fjellførarane Erik Norahagen og Mattias Soggemoen til topps. Dei tre klatra fjellet via Nordryggen, og etablerte det som no vert rekna som normalvegen til toppen. Store Vengetind kan by på fleire alternative ruter av ulik vanskegrad, mellom anna klassikarane «Vesteggen», gått av Erik Heen og Karl Oshaug i 1930, og «Drømmediederet», gått av Hans Christian Doseth og Børge Austigård i 1984.

Fjell i Romsdal
Fjell i Rauma
Store Trolltind

Store Trolltind er det høgaste punktet langs Trollryggen og har den vertikale Trollveggen mellom seg og Romsdalen, eit stup på 1700 m.

Toppen kan ein nå ved å gå frå parkeringsplassen ved toppen av Trollstigen. Like under toppen kan det vere lurt med eit tau for å vere trygg det siste stykket.

Fjell i Romsdal
Fjell i Rauma
Skårasalen

Skårasalen (1 542 moh.) er eit fjell i Ørsta kommune på Sunnmøre. Fjellet ligg ved Hjørundfjorden og er lettast tilgjengeleg frå Kvistaddalen. Sørover frå toppen går ei taggete egg som vert kalla Skåratindane eller Kvistadkjerringane. Toppen er rimeleg enkel å nå.

Briten Gerald Arbuthnot og sogningen Johannes Vigdal var på toppen den 29. juli 1897. Dei stod då for den fyrste tidfesta bestigninga. 
 
Fjellet har ein primærfaktor på 1390 meter over havet, som er det sjuande høgaste i landet.

Sjå òg 
 Høgaste fjell i Noreg etter primærfaktor

Bakgrunnsstoff 

 Iriss Forlag sin bileteserie om Skårasalen 
 Fjellinordvest.net - turguide for Skårasalen

Fjell på Sunnmøre
Fjell i Ørsta
Skåkleiva

Skåkleiva (ca 780 moh.) ligg i Rindal kommune på indre Nordmøre, nord for Trollheimen. Toppen har god utsikt trass i forholdsvis låg høgd. Ein kan sjå kjente topper som Snota og Trollhetta i sør, medan kysten kan skimtast i nord.

Fjell på Nordmøre
Geografi i Rindal
Skjorta

For klesplagget sjå skjorte

Skjorta er eit fjell ved Eresfjord i Molde kommune i Møre og Romsdal. Det har ei høgd på 1711 meter over havet og er det 704. høgaste fjellet i landet av fjella med primærfaktor på minst 50 meter.

Fjell i Romsdal
Fjell i Molde
90482 Orcus

90482 Orcus (overgangsnamn 2004 DW) er eit kuiperbelte-objekt (KBO) med ein diameter på rundt 1000 km. Det blei oppdaga av Michael Brown ifrå Caltech, av Chad Trujillo ifrå Gemini Observatory og av David Rabinowitz ifrå Yale-universitet. Oppdagingsbileta av objektet blei tekne 17. februar 2004. Etter oppdaginga blei bilete tekne av objektet funne ifrå so tidleg som 8. november 1951.

Orcus har éin kjend måne, nemleg Vanth, som er relativt stor samanlikna med Orcus.

Banen 
Orcus er ein typisk plutino (objekt i 2:3 baneresonans med Neptun). Orcus brukar 247 år på eitt krinsløp rundt sola og har ein bane mykje lik den til Pluto, bortsett ifrå at han er orientert forskjellig. Sjølv om Orcus på eitt punkt i banen nærmar seg banen til Neptun, syter baneresonansen mellom dei to objekta at dei alltid er stor avstand mellom dei (i tillegg kjem ein vinkelseperasjon på 60°).

Fysiske eigenskapar

Den absolutte storleiksklassen til Orcus er på 2,3 (til samanlikning har ein annan KBO, 50000 Quaoar, ein absolutt storleiksklasse på 2,6). I første kvartal av 2007 vart det gjort kjent at romteleskopet Spitzer hadde fått auga på Orcus i det fjerninfraraude. Observasjonane kunne avgrensa den estimerte diameter til objektet til 946,3+74,1-72,3 km. Orcus ser ut til å ha ein høg albedo på ~20%.

Farge og spekter 
Observasjonar i det infraraude av European Southern Observatory gir resultat som stemmer med blandingar av vassis og karbonhaldige sambindingar. Vidare kan spektera tekne av Gemini-observatoriet stadfesta ein middels vassissignatur; omtrent 15-30%, men ikkje meir enn 50%, av overflata er dekt av vassis. Dette tyder at det på Orcus finst mindre is en det ein finn på plutomånen Charon, men liknandes det ein finn på neptunmånen Triton. Avgrensingar for kor mykje metanis kom ein òg fram til; mindre enn 30 % av overflata er dekt av metan i fast form.

KBOar viser eit breitt utval av fargar og spektrum; til og med blant objekt med like baneparameter. Orcus har ein nøytral farge samanlikna med andre raude objekt, som 28978 Ixion.

Satellitt 
Oppdaginga av ein satellitt i bane rundt Orcus vart annonsert i IAUC 8812 22. februar 2007. Banen til månen er enno ikkje kjend. Han vart funne 0,25 bogesekund ifrå Orcus med ein storleiksklasseforskjell på 2,5. Med ein albedo lik Orcus vil han ha ein diameter på ~220 km, noko som er stort samanlikna med Orcus.

Fotnotar

Kjelder 

 Denne artikkelen bygger på «90482 Orcus» frå , den 25. april 2008. 
 

Transneptunske objekt
Mogelege dvergplanetar
Oppdagingar av Michael E. Brown
Oppdagingar av Chad Trujillo
Oppdagingar av David L. Rabinowitz
Oppdagingar av Eleanor F. Helin
Himmellekamar oppdaga i 2004
Plutinoar
Elva Santa

Elva Santa er ei 347 kilometer lang elv i Ancash-regionen, Peru med utspring i Laguna Conococha, 4 050 moh. i Andesfjella og utlaup i Stillehavet. 

Laguna Conococha sjølv samlar vatn frå Cordillera Negra i vest og dei snøkledde Cordillera Blanca i aust. Men største vasstilførsel får Laguna Conococha frå elva Tuco som har kjelde i Laguna Tuco () ca. 5 000 moh.ved kanten av ein brearm frå Nevado de Tuco.

Øvste delen av Santa renn 200 kilometer mot nord-nordvest mellom Cordillera Negra og Cordillera Blanca i gjennom den frodige dalen Callejón de Huaylas. I ei høgd på omkring 2 000 moh. dreier ho ca. 90 grader mot vest-sørvest i retning Stillehavet, pressar seg gjennom juvet Cañon del Pato før ho bryt seg gjennom høgdedraga mot kysten og endar 10 km nord for hamnebyen Chimbote. 

Opphavleg var det stor fluktuasjon i vassføringa i Santa. I dag er det konstruert og bygd kunstige reservoar for å regulere fluktuasjonen. I den tørre årstida frå juni til november gjev elva berre mindre mengder vatn til irrigasjon, drikkevatn og til vasskraftverk. Ovanfor kraftverket ved Huallanca er arealet på nedslagsfeltet på ca. 4 900 km², nedanfor kjem 7 300 km² i tillegg. 

Dalen Santa har opplevd alvorlege naturkatastrofar gjennom alle tider. Frå 1702 av vart det første gong gjort nedteikningar og då skjedde det ein glasiologisk flaum. Dalen har hatt gjentatte hendingar med døydde og øydeleggingar etter det. I 1941var ein flaum årsak til tap av 5 000-7 000 menneskeliv og ein tredel av Huaraz vart øydelagt. I 1962 dundra eit massivt skred av is og stein ned i elvedalen slik at elva Santa steig åtte meter og 3 000-4 000 menneske vart drepne i katastrofen. Jordskred som desse vil alltid truge regionen. Det skjer når fallande is løyser ut plutselege uttømmingar av isdemningar som fører til at flytande jordsøle, isblokker og store steinar brakar ned dei tronge dalføra.

Kjelde 

Santa
Skarfjellet i Sunndal

Skarfjellet er eit fjell i Sunndal kommune i Møre og Romsdal. Det ligg like oppfor Innerdalen og er den nordlegaste toppen på Trolla, der Store Trolla (1850 moh) er det høgaste fjellet. Fjellet er eit populært klatrefjell.

Fjell på Nordmøre
Fjell i Sunndal
Saudehornet

Saudehornet er eit fjell som ligg rett ved tettstaden Ørsta i Møre og Romsdal. Det er eit populært skifjell, men bratt. Toppen er lett å nå på sommarstid.
Fjellet har og vorte kalla Vikshetta. På Vartdal der fjellet vert sett frå nord, brukar ein namnet Tryhornet eller Tryhorna, fordi det ser ut som fjellet har tre like høge toppar.
Frå 2003 har Saudehornet vore mål i det årlege 5,7 km lange motbakkeløpet Saudehornet rett opp som startar ved sjøen i tettstaden Ørsta.
 
Briten Geoffrey Hastings var på toppen av Saudehornet den 7. august 1889. Det er den fyrste tidfesta bestigninga, men toppen må ha vore vitja av bygdefolk før den tid.

Bakgrunnsstoff 
 Løp frå Ørsta til toppen
 Rundskue frå Saudehornet  ved Leif Roar Strand sin nettstad

Fjell på Sunnmøre
Fjell i Ørsta
En passant

En passant (uttalt en passan, frå fransk «i forbifarten») er eit sjakktrekk der en bonde under visse høve kan slå ein annan utan å plassere seg på same feltet på bonden som vert slått. En passant, uttalt angpassan, vert òg bruka i daglegspråket om noko som skjer 'i forbifarten' eller 'med det same'.

En passant i sjakk
Ein sjakkspelar A kan slå en passant straks etter at den andre spelaren, B, har flytta ein av bøndene sine to felt fram og hamna rett ved sida av ein av A sine bønder. Om B berre hadde gått eitt felt framover, ville A kunne slått bonden på vanleg måte. En passant-regelen tillet spelaren å gjere dette mottrekket likevel, som om B berre hadde gått eitt felt fram. A må utføre en passant-trekket umiddelbart etter at B har flytta bonden to felt fram – dersom han gjer eit anna trekk, mistar han dette høvet.

En passant-regelen kom som ein følgje av at to-stegsregelen, som gjer at bonden kan opne med to steg, var meint for å få bøndene fortare i kamp, ikkje for at dei skulle kunne unngå kamp.

Kjelder 
 Verdssjakkforbundet FIDE sine reglar for sjakk i offisiell norsk omsetting, sjå punkt 3.7.4 
 Verdssjakkforbundet FIDE sine Laws of chess, sjå punkt 3.7.4
 Nynorskordboka

Sjakk
Franske ord og uttrykk
Ryssdalsnebba

Ryssdalsnebba er eit fjell i Jordalsgrenda i Sunndal kommune i Møre og Romsdal. Fjellet er 1618 m høgt.

Fjell på Nordmøre
Fjell i Sunndal
Roaldshornet

Roaldshornet er ein fjelltopp (1230 moh) i Stranda kommune. Toppen ligg aust i Sunnmørsalpane. 

Roaldshorn (lokalt kalla Roalden) er på sørsida utbygd med skitrekk og nedfartstrasear.

Fjell i Stranda
Fjell på Sunnmøre
Gud frede om vårt fedreland

«Gud frede om vårt fedreland» er ein nasjonalsalme forfatta av den finske diktaren Johan Ludvig Runeberg (med tittelen «Fosterlandet» eller «Bevara, Gud, vårt fosterland»). Hymna er omsett til norsk av Rasmus Flo.

Rasmus Flo si omsetjing er trykt i Bernt Støylen si Songbok for sundagskule og oppbyggjingsmøte (1906). Salmen vart sidan trykt med sju vers som nr 618 i Nynorsk salmebok (1925). Av desse er vers 1-2 og 5-7 tekne med i ei omarbeidd attdikting i Norsk Salmebok, der salmen står på nr 736. I framlegget til ny salmebok for Den norske kyrkja er det foreslått å gjere «Gud frede om vårt fedreland» til dublett ved at bokmålsversjonen «Du Herre, som er sterk og stor» vert teken inn. Bokmålsteksten er omsett av Nordahl Rolfsen og vart brukt i Landstads reviderte salmebok.
  
I Nynorsk salmebok er meloditilvisinga ein «eigen tone» eller «Gud haldt oss oppe ved ditt ord». Melodien som er nytta i Norsk Salmebok nr. 736, er komponert av Edvard Grieg i 1894/95.

Tekst
Gud frede om vårt Fedreland:
Etter Nynorsk salmebok (1925)

Kjelder 
 Nynorsk salmebok for kyrkja og heim og møte  (1925)
 P.E. Rynning (1954): Salmediktingi i Noreg Det norske Samlaget

Bakgrunnsstoff 

Nasjonalsongar
Salmar frå 1800-talet
Reinsfjellet

Reinsfjellet er eit 994 meter høgt fjell i Gjemnes kommune i Møre og Romsdal.

Det er bilveg opp til toppen der det er ei radio- og fjernsynsmast.

Frå toppen kan ein sjå sju kyrkjer.

Biletegalleri

Bakgrunnsstoff 
 Vinterbilete frå Reinsfjellet

Geografi i Gjemnes
Fjell på Nordmøre
Oppstadhornet

Oppstadhornet (òg kjent som Opstadhornet) er eit fjell (737 moh.) på Otrøya i Molde kommune i Møre og Romsdal. Det ligg i eit fjellmassiv som òg inkluderer Klausethornet (660 moh.) i sørvest, Rørsethornet (659 moh.) og Ræstadhornet (759 moh.) i vest, og Heggdalshornet i nordaust.

Fjellet er brukt til rekreasjon, men er kanskje mest kjent for sprekkene ved toppen av fjellet og faren for fjellras. Kartleggingar gjennomført av NGU, NGI og fylkesgeologen i Møre og Romsdal har dei siste tiåra påvist eit flak med 20 millionar m³ stein i vertikal kryprørsle. Gjennom 5000–10000 år, i perioden etter siste istid, har flaket sokke 30–40 meter. Det vert rekna som relativt truleg (0,1 promille i året) at flaket vil losne og rase ut i Moldefjorden på søraustsida av øya, ved garden Opstad. Verknadane vil i så fall kraftig overgå dei ein fekk ved Tjelle-raset, lengre inn i fjorden. Ein meiner at jordskjelv vil kunne framprovosere raset.

Bakgrunnsstoff 
Fjellskredprosjektet ved Fylkesmannen i Møre og Romsdal 
Nye Molde sykehus, Vurdering av oppskyllingshøgdr, 18.5.2005 

Fjell i Romsdal
Fjell i Molde
Olaskarstinden

Olaskarstinden (1536 moh.) er eit fjell i Rauma kommune i Romsdal. Toppen ligg 1,1 km søraust for toppen av Romsdalshornet.

Fjell i Romsdal
Fjell i Rauma
STS-119

STS-119 var ei ferd med romferja Discovery. Ferda gjekk til Den internasjonale romstasjonen.

Mannskap 
Den 19. oktober 2007 annonserte NASA det ofisielle mannskapet for STS-119 

 Lee J. Archambault (2) - Kommandør
 Dominic A. Antonelli (1) - Pilot
 John L. Phillips (3) - Ferdsspesialist
 Steven R. Swanson (2) - Ferdsspesialist
 Joseph M. Acaba (1) - Mission Specialist Educator
 Richard R. Arnold (1) - Mission Specialist Educator

Kjelder

Bakgrunnsstoff 
 Sider om STS-119 hjå NASA

STS-119
Den internasjonale romstasjonen
Romutforsking i 2009
Sojuz-programmet

Sojuz-programmet vart starta tidleg på 1960-talet som ein del av eit bemanna romprogram der målet var å plassere en sovjetrussisk kosmonaut på Månen. Sojuz-programmet består av består av både romfartøyet Sojuz og bereraketten Sojuz og er det bemanna romprogrammet som har vart lengst. 

Sjølv om Sojuz-programmet aldri kom til månen, har romfartøya reist til dei mange russiske romstasjonane, kopla saman med eit Apollo fartøy, samtidig som dei nyttast til ferder til Den internasjonale romstasjonen

Namnet Sojuz tyder "union" på russisk.

Sojuz-programmet
Romutforsking i 1960-åra
Romutforsking i 1970-åra
Romutforsking i 1980-åra
Romutforsking i 1990-åra
Romutforsking i 2000-åra
Rímac

Elva Rímac (quechua: pratsam; tilnamn på spansk el Río Hablador : elva som snakkar) renn vestover frå Andes til Stillehavet gjennom Lima-regionen og hovudstaden Lima i Peru og er den mest vektige drikkevasskjelda for Lima-metropolen med Callao.  

Rímac dekkjer eit nedslagsfelt på 3 312 km² og har ei lengd på 160 kilometer. Bassenget har 191 innsjøar. Ho startar 5 508 moh. i Nevado Paca i Andesfjella. Øvste delen av elva renn gjennom Huarochirí-provinsen, deretter Lima-provinsen. Utlaupet er i Callao, like ved Jorge Chávez internasjonale lufthamn. Dei største sideelvane er elvane Santa Eulalia, San Mateo o Alto Rímac, Blanco og Surco. I 1962 bygde styresmakta ein 10 kilometer lang tunell forma som ein hevert for å auke drikkevasstilførselen til Rímac med ekstra vatn frå laguna Marcapomacocha. Før tunellen kom var Marcapomacocha ei kjelde til Mantaro og Amazonaselva. 

I 1998 vart det oppretta eit reservat i Lima-provinsen, Zona Reservada del Valle del Río Rímac, der miljøet skal vernast og reinskast etter mykje forsøpling og tømming av avlaupsvatn. Elveleiet er habitat for artar som sporvefalk (Falco sparverius), grønisfugl (Chloroceryle americana) og kvitkinnand (Anas bahamensis) samt hegrar som snøhegre (Egretta thula), kvitibis (Eudocimus albus) og natthegre (Nycticorax nycticorax). 

I Lima by finst det mange bruer over Rímac, den mest vidkjente er Puente de Piedra frå 1610, òg kalla Puente Trujillo.

Kjelder

Elvar i Peru
Elva Ica

Sjå òg Ica (fleirtyding)

Ica er ei 220 kilometer lang elv i Peru som renn sørover frå høglandet i Huancavelica-regionen til Stillehavet gjennom Ica-regionen og passerer regionhovudstaden Ica.

Elva er til vanleg tørr gjennom store delar av året, men kan flaume opp og gjere store skadeverk som ved katastrofeflaumen i byen Ica i 1998. Ica-dalen har ein gjennomsnittleg nedbørsmengd på 3 mm i året og ein nokso uniform temperatur gjennom året med maksimalt månadsgjennomsnitt på 25°C i februar og eit minimum på 17 °C i juli. 

Det naturlege nedslagsfeltet for Ica er 7 711 km², men eit prosjekt som freista å auke og regulere vasstilførsla, Choclococha, har lagt til 392 km².

Kjelder 

Ica
Camaná

Camaná er nedre del av eit elvesystem i Arequipa-regionen i Peru med utlaup i Stillehavet. 

Elvane Colca, Molloco og andre mindre elvar går saman til Majes. Majes endrar namn til Camaná få titals kilometer frå utlaupet.

Elvar i Peru
Kvanndalstinden

Kvanndalstinden (1744 moh.) er eit fjell i Rauma kommune i Møre og Romsdal. Kvanndalstinden er ein spiss og relativt utilgjengeleg topp, omkransa av brear. Toppen vart først klatra av den britiske tindeklatraren William Cecil Slingsby, Charles Hopkins og Lars Jansen i 1885. Etterpå skal Slingsby ha karakterisert Kvanndalstinden som «det brattaste fjellet i Europa».

Fjellet har fleire alternative ruter til toppen. Den mest populære av desse er Vestryggen, som ofte vert klatra i samband med traversen over Venjetindan. På vestryggen finn ein òg den spektakulære pinakkelen Torshammeren.

Kjelder
Denne artikkelen bygger på «Kvanndalstinden» frå ,  den 26. april 2008. 
 oppgav desse kjeldene: 
Bø, Bjarte og Anne Grete Nebell: Klatring i Romsdal (1994)
 

Fjell i Romsdal
Fjell i Rauma
Neådalssnota

Neådalssnota er eit fjell midt i Trollheimen. Det ligg i Surnadal kommune i Møre og Romsdal, nær fjellet Snota.

Neådalssnota har ei langt søraustside og er derfor eit av dei lettast gjenkjennelege fjella i Trollheimen.

Fjell på Nordmøre
Geografi i Surnadal
Kyrkjetaket

Kyrkjetaket i Isfjorden i Romsdal er eit fjell som strekkjer seg 1439 meter over havet. Det vart kåra til eit av dei 10 beste toppturfjella i Noreg av skimagasinet Fri Flyt.

Bakgrunnsstoff 
 Kirketaket.com

Fjell i Romsdal
Fjell i Rauma
Kongskrona

Kongskrona er den høgaste av dei to toppane på Vinnufjellet. Den andre toppen er Dronningkrona. Toppane ligg like oppfor Sunndalsøra, som ligg i sørvest. I nord ligg Innerdalen. Med ei høgd på 1818 moh over havet er fjellet den 435. høgaste toppen i Noreg av fjella med ein primærfaktor på minst 50 meter.

Toppen av fjellet er eigentleg ein isbre kalla Vinnufonna eller Vinnubreen.

Fjell på Nordmøre
Fjell i Sunndal
Gjuratinden

Gjuratinden (eller Juratinden, Juratind) er eit fjell på grensa mellom kommunane Molde og Rauma i Møre og Romsdal. Det har ei høgd på 1712 meter over havet og er det 701. høgaste fjellet i landet av fjella med primærfaktor på minst 50 meter.

Fotnotar 

Fjell i Romsdal
Fjell i Rauma
Fjell i Molde
Indre Sula

Indre Sula er eit fjell i Surnadal kommune i Møre og Romsdal som ligg i fjellkjeda Trollheimen.

Fjell på Nordmøre
Geografi i Surnadal
Honnstadknyken

Honnstadknyken, kalla «Knykjen» på folkemunne, er eit fjell som ligg heilt nord i Trollheimen. Fjellet er 1071 m høgt, og er det høgaste fjellet som ligg rundt dalen Surnadalen. Fjellet er eit populært fjell for friluftsliv både sommar og vinter. 

Geografi i Surnadal
Fjell på Nordmøre
Trollheimen
Hellandshornet

Hellandshornet er eit fjell som ligg i Ålesund kommune i Møre og Romsdal. Det er 882 moh. Ved foten av fjellet ligg på den bygda Hellandshamn på den eine sida og på den andre Fannedalen.

Fjell på Sunnmøre
Fjell i Ålesund
Harstadfjellet

Harstadfjellet er eit 1004 meter høgt fjell i kommunane Gjemnes, og Hustadvika i Møre og Romsdal. Fjellet heiter det same som fleire gardar ved foten av fjellet. 

Fjell på Nordmøre
Geografi i Gjemnes
Fjell i Hustadvika
Fløtatinden

Fløtatinden òg kalla Trondskjortetinden, er eit fjell i Molde kommune i Møre og Romsdal. Toppen er ein populær skidestinasjon. 

Fjellet ligg oppfor Eikesdalsvatnet og ein har utsyn mot Mardalsfossen i sør og Skjorta i nord.

Fotnotar 

Fjell i Romsdal
Fjell i Molde
John W. Young

John W. Young () var ein amerikansk astronaut. Young deltok i to måneferder, fyrst med Apollo 10 i 1969 og sidan Apollo 16 i 1972. Tidlegare var han med på to romferder i Gemini-programmet, etter måneferdene deltok han på to romferder i det amerikanske romferjeprogrammet. Han er den einaste som har reist ut i verdsrommet med seks ulike romfartøy.

Romferder 
  Gemini 3 – den første bemanna Gemini-ferda 23. mars 1965. Young brukte den første datamaskina om bord i eit bemanna romskip.
  Gemini 10, 18. juli–21. juli 1966, møte med to Agena-romfartøy i rommet.
  Apollo 10 – Lunar Module flyr rundt Månen.
  Apollo 16 – Første landing i eit fjellområde på månen.
  STS-1 – Den første bemanna ferda med ei romferje (romferja Columbia).
  STS-9 – Første romferjeferd med Spacelab.

Young var dessutan reserve for Gemini 6A.

Romvandringar 
  Apollo 16 – månevandringar
 21. apr 1972: 7 timer, 11 minutt, 02 sekund
 22. apr 1972: 7 timer, 23 minutt, 09 sekund
 23. apr 1972: 5 timer, 40 minutt, 03 sekund

Bilete

Bakgrunnsstoff 
 johnwyoung.com  
 Biografi hjå NASA

Folk som har vitja månen
Romfararar frå USA
Folk frå San Francisco
Folk frå Florida
Eidskyrkja

Eidskyrkja, òg kalla Kyrkjefjellet er eit fjell i Volda kommune i Møre og Romsdal. Fjellet ligg sør for inste Austefjorden. Det er lettast å nå toppen frå Grøndalen ved Fylkesveg 42 i Møre og Romsdal, men ein kan også nå toppen frå Sunndalen og frå Høydalen og Rinddalen.

Eidskyrkja er det 58. høgaste fjellet i Noreg etter primærfaktor.

Sjå òg 
 Høgaste fjell i Noreg etter primærfaktor

Fjell på Sunnmøre
Geografi i Volda
Døntfjellet

Døntfjellet (1173 moh) ligg nordvest for Verma i Romsdalen i Rauma kommune. 

Frå Romsdalen reiser nord- og austveggen seg stupbratt frå omtrent 130 moh. På vestsida av toppen ligg Døntebotn (om lag 1000 moh) ein U-forma dal med mange små fjellvatn. Herfrå renn Døntelva med Døntefossen utfor kanten av fjellplatået og ned i Romsdalen.

Fjell i Romsdal
Fjell i Rauma
Dalsnibba

Dalsnibba er eit fjell i Møre og Romsdal, 1495 moh., like ovanfor Geiranger, sju km frå Geirangerfjorden. Frå her er det god utsikt, og det er derfor eit populært turistmål. Frå fylkesveg 63 ved Djupvasshytta er det bomveg til toppen av Dalsnibba. Vegen er vinterstengt. Vegen vart bygd 1937-39 av omsyn til turisttrafikken som då var gått over frå hest til bil - med motorkjøretøy vart den lange og bratte vegen opp frå fjorden heilt til toppen av Dalsnibba overkommeleg.

Nibbevegen vart bygd i perioden 1937-39, men ikkje offisielt opna før i 1948. Geiranger Skysslag hadde initiativet medan arbeidet vart leia av vegvesenet. Det var vegdirektør Hans Hagerup Krag som lanserte ideen 50 år tidlegare då han sjølv stakk ut Geirangervegen. Nibbevegen vart lagt med ei stigning på 1:8, ti svingar (minste radius 6 m) og vegbreidde 3,5 m. Trollstigen vart opna året før arbeidet på Nibbevegen tok til slik at mange av arbeidsstyrken på 50 mann hadde erfaring fra Trollstigen. Tiltaket kosta den gongen 145.000 kr og bompengetaksten var 4 kr for personbilar og 12 kr for bussar (anleggsarbeidarane fekk til samanlikning opp mot 1 kr og 50 øre timen). Vegen vart offisielt opna av samferdselsminister Nils Langhelle 18.juli 1948 i samband med at «Stella Polaris» som første turistskip etter krigen gjekk inn til Geiranger.

Kjelder 

Fjell på Sunnmøre
Fjell i Stranda
Turistmål i Møre og Romsdal
Dronningkrona

Dronningkrona er ein av to toppar over 1800 meter på Vinnufjellet i Sunndal kommune i Møre og Romsdal. Den andre toppen er Kongskrona, som er to meter høgare (inkludert breen på toppen). 
Dronningkrona er med ei høgd på 1816 meter over havet den 438. høgaste fjelltoppen i Noreg av fjella med ein primærfaktor på minst 50 meter. 

Fjellet ligg ved Sunndalsfjorden og Sunndalsøra.

Fjell på Nordmøre
Fjell i Sunndal